Narmo med ny knockoutseier i bokseringen
Kampsportprofil Thomas Narmo (29) står med seks knockoutseirer på seks kamper i tungvektsboksing.  I helgen vant Narmo på knockout i 3. runde mot Alen Lauriolle (ni seirer, seks tap) på et stevne i Frankfurt.  – Planen fremover er å gå flest mulig kamper mot fornuftig motstand og gradvis møte bedre boksere, sier Narmo til VG.  29-åringen er bosatt på Skjetten i Lillestrøm, og var lenge regnet som et stort hockeykeepertalent.  Han ble etter hvert MMA-utøver og gikk ti proffkamper før store skadeproblemer har ført til at den to meter høye kjempen har satset på proffboksing.  Etter proffdebuten i februar 2022 har Narmo altså gått seks proffkamper i tungvekt. Selv om motstanderne har vært utelukkende «journeymen» har nordmannen tross alt gjort sine saker bra og avsluttet kampene før full tid.  – Jeg er også klar dersom det kommer et skikkelig pengetilbud på kort varsel, så får vi se hva det blir til fremover, sier Narmo.  PS! Lørdag 6. april skal cruiservekter Kevin Melhus møte tyske Pascal Wolters, i tillegg til at nordmennene Alexander Martinsen, Brage Lange og Sayed Kazemi går kamper på stevnet som vises på VG+ Sport: 
Thomas Narmo (29) er en kampsportprofil med seks knockoutseirer på seks kamper i tungvektsboksing 29-åringen var tidligere et stort hockeytalent og MMA-utøver Etter proffdebuten i februar 2022 har Narmo gått seks proffkamper, alle avsluttet før full tid